দু’পাশে মনোরম দৃশ্য উপভোগ করতে করতে পায়ে হেটে চলে যাবেন রাজকান্দি রিজার্ভ ফরেস্টের কুরমা বনবিটের দিকে। গহীন অরণ্য ঘেরা দুর্গম পাহাড়ি এলাকা এটি। আর এর ভেতরই লুকিয়ে আছে নৈসর্গিক এই জলপ্রপাত। লোকালয় আর শহর থেকে দূরে হওয়ায় যাওয়ার জন্য যোগাযোগ ব্যবস্থা নেই বললেই চলে। তবে চা বাগানের সরু রাস্তা দিয়ে সিএনজি নিয়ে কমলগঞ্জের একেবারে শেষ গ্রাম কলাবনপাড়া পর্যন্ত আসা যায়। জায়গাটি তৈলংবাড়ি নামেও পরিচিত। এক্ষেত্রে সিএনজি রিজার্ভ করে নিয়ে আসাই ভালো। মূলত, এই তৈলংবাড়ির পর থেকেই আর তেমন কোনো জনবসতি নেই। আর এখান থেকেই শুরু হয় হামহাম যাওয়ার আসল অ্যাডভেঞ্চার।